Færa má rök fyrir því að Víkingar hafi fundið upp Krikket . Í Eglu er greinargóð lýsing á boltaleik sem átti sér stað nálægt Hvítá árið 911 . Við upphaf leiks var hópi vaskra drengja skipt í tvö lið og att Egill , þá 7 ára kappi við Grím sem var þremur árum eldri og rammur að afli . Tókust þeir á með kylfum og stympingum um harðan knöttinn ( líklega trékúla lík þeirri sem notuð er í krikket ) þar til Egill missti stjórn á skapi sínu og tók að berja Grím með kylfunni . Við það greip Grímur um Egil og keyrði í jörðina og hét því að sá hefði verra af ef hann héldi sér ekki á mottunni . Egill vék af velli en kom skömmu síðar með öxi að vopni sem hann keyrði í höfuð Gríms sem lést samstundis . Að leik loknum lágu sjö manns í valnum . Krikket hefur breyst í áranna rás og með þeim hætti að áflog eru sjaldséð og kylfum einungis beitt gegn kúlunni . Eina hættan er sú að verða fyrir henni því hún er hörð viðkomu og getur náð yfir 100 km/klst í leiknum . Segir fátt af krikketiðkunn hér á landi þar til á hernámsárinu 1944 að konunglegi flugherinn ( RAF ) sigraði konunglega sjóherinn ( Royal Navy ) í tveimur leikjum í Reykjavík með 36 stigum ( hlaupum ) í fyrri leiknum og 24 í þeim seinni . 1999 Upphafið að krikketiðkunn íslendinga má rekja til frumkvæðis Ragnars Kristinssonar sem fylgdist með undanúrslitum heimsmeistarakeppninnar milli Ástralíu og Suður Afríku þegar hann var í fríi suður á Kýpur . Í kjölfarið hóf hann að skipuleggja æfingar og fór sú fyrsta fram í Elliðaárdal . 2000 Tvö lið voru sett á laggirnar , Kylfan og Glaumur og fyrsta keppnin þeirra á milli fór fram á Stykkishólmi . Glaumur sigraði í fyrsta leiknum og Kylfan í þeim seinni en Samuel Gill , sem enn er virkur félagi varð vitni að þessari endurvakningu krikkets á Íslandi . Æfingar fluttu fljótlega á Tungubakkavelli þar sem fyrsti alþjóðlegi krikketleikurinn fór fram milli Íslands og gestaliðs Jonathans Rule , lögmanns frá Manchester . Ísland sigraði 107 - 94. 2001 Þriðja íslenska krikketliðið leit dagsins ljós þegar liði Tryggingamiðstöðvarinnar var teflt fram sérstaklega vegna umfjöllunar Sky sjónvarpsstöðvarinnar og mætti það sameinuðu liði Kylfunnar og Glaums . Fyrrnefnda liðið laut í lægra haldi en leikurinn náði alþjóðlegri athygli . 2002 Krikketæfingar fluttust frá Tungubakkavöllum yfir á Víðistaðatún vegna framkvæmda . 2003 Aftur var flutt og nú í Laugardal . Enska liðið Effigies ásamt BBC þulinum Henry Blofeld kom til íslands í keppnisferð og fór einn leikur fram að nóttu til í miðnætursól og annar á ónefndum jökli . Af öðru fréttnæmu það árið var að Bruce Dickinson söngvari Iron Maiden flaug liðinu til Íslands og spilaði með gestunum . 2004 Breskt pappírsfyrirtæki stóð að þriðju keppnisferð gestaliðs til Íslands . 2005 Asískir verkamenn starfandi við virkjunarframkvæmdir að Kárahnjúkum áttu sviðið . 2007 Fjórða gestaliðið til Íslands kom undir merkjum DHL . 2008 Ráðgjafafyrirtækið Tata hóf starfsemi í Reykjavík og með því fluttu nokkrir indverjar sem þekktu vel til íþróttarinnar . Varð þannig hægt að efna til fjögurra liða móts milli 1. og 2. flokks Kylfunnar gegn 1. og 2. liði Tata . Þessu til viðbótar kom fimmta gestaliðið til Íslands Ovingdean að nafni frá Englandi . 2009 Bankahrunið flæmdi á brott starfsfólk Tata en á fjörurnar rak hinsvegar heimsfræga krikketstjörnu Sachin Tendulkar frá Indlandi sem hingað kom til að spila golf . 2010 Tendulkar varð fyrsti krikketkylfingurinn til að skora 200 stig í eins dags keppni ( ODI ) afrek sem rataði í fréttirnar . Önnur þekkt stjarna , Lalit Modi kom til Íslands og fullyrti pressan að hann hyggðist sæja hér um hæli . Þessu neitaði hann daginn eftir . 2011 Krikketlið frá Englandi „ Fellowship of Fairly Odd Places “ var hið sjötta í röð gestaliða að heimsækja Ísland og það eina sem unnið hefur þrennu hér á landi . 2012 Krikket æfingar stundaðar óreglubundið á Klambratúni . 2013 Klambratún var áfram miðstöð æfinga þó svo að undirlagið sem Effigies gaf starfinu á Íslandi árið 2003 var grafið upp og því fargað . 2014 Sjöunda gestaliðið sem heimsótti Ísland og hið fyrsta utan Englands hét Celtic Ice og kom alla leið frá Ástralíu . 2015 Keppnishald fluttist í Kórinn þar sem keppt var við 4 gestalið : Columbia frá Bandaríkjunum , Galah frá Ástralíu , Carmel frá Wales og Dollar frá Skotlandi . Undir lok ársins hafði ástundun aukist það mikið að efniviður var í tvö heimalið í fyrsta sinn síðan árið 2008 . Nýja liðið , Kópavogur , sigraði Reykjavík ( áður Kylfan ) með sjö vikum ( e. wickets ) og sigraði á endanum fyrstu keppnisröðina 3 - 2. 2016 Kópavogur sigraði aðra mótaröðina 3 - 2 . Gestaliðið Masstor frá Englandi , hið tólfta í röðinni mætti heimamönnum . Íslenska landsliðið fór í sína fyrstu utanlandsferð til Tékklands á alþjóðlega Pepsimótið en auk liða frá gestgjöfunum og Íslandi voru lið frá Austurríki , Katar , Svíðþjóð og Sviss . Ísland varð í 5. sæti af þessum 6 þátttökuþjóðum . 2017 Reykjavík náði fram hefndum eftir tapið frá árinu áður 3 - 2 . Annarri utanlandsferðinni var heitið til Englands og mætti liðið Bedfordshire og Berkshire . Heimsóknir fjögurra enskra liða fylgdi svo í kjölfarið : Allez Les Bloggers , Hackney Village ( Dushan Bandara setti Íslandsmet með 127 stigum ( hlaup ) gegn 45 boltum í sömu lotu ) , Antelopians og Authors . Aftur sótti Íslenska landsliðið til Tékklands á Pepsimótið og mætti gestgjöfunum , og liðum frá Englandi , Rússlandi , Indlandi og Sviss . Aftur varð Ísland í 6. sæti . 2018 Innlenda mótaröðin hlaut nafnið Eldfjallaaska ( Volcanic Ashes , heiti eftir frægri mótaröð englendinga og ástrala sem heitir Ashes ) og sigraði Kópavogur 3 - 2 . Íslenska úrvaldeildi var stofnuð , sex leikja viðureign milli fimm liða og bættust þannig 3 lið við þau sem fyrir voru , frá Seltjarnarnesi , Garðabæ og Hafnarfirði . Garðabær bar sigur úr býtum . Í fjórðu keppnisferðinni var England sótt heim og eftirfarandi liðum mætt : MCC , Club Cricket Conference , Authors og Rest of the World XI undir forystu landsliðskempu Ný-Sjálendinga Iain O´Brien . Keppnisferðinni lauk með fyrsta landsleik Íslands á móti Sviss að St. George´s College í Weybridge . Ísland skoraði 330 - 7 í 50 lokum ( Dushan Bandara með 134 stig gegn 50 boltum ) . Svisslendingar voru felldir í 27 lokum með 115 stig . Fimmta utanlandsferðin var svo endurkoma til Tékklands á Pepsimótið og voru aðrir gestir frá Bandaríkjunum , Indlandi og Sviss og enn aftur endaði íslenska liðið í 5. sæti af 6 liðum . 2019 Í 5. viðureign Kópavogs og Reykjavíkur í Eldfjallaöskunni sigraði Reykjavík 4 - 1 .